wickkiey/tamil-wikipedia-chunked huggingface dataset:
# ஆல்க்கீன்

## வேதிவினைகள்

### உலோகக் கலவைகளாதல்

:
உலோகக் கல்வைகளில், ஆல்க்கீன்கள் ஈந்தணைவிகளாகச் (ஈனிகள்) செயல்பட முடிகிறது. ஆல்க்கீன்களிலுள்ள இரண்டு கார்பன் மையங்களும் C-C ’பை’ கூடுகளைப் பயன்படுத்தி உலோகங்களுடன் பிணைகின்றன. பெரும்பாலும் மோனோ மற்றும் டை ஒலிபீன்கள் நிலையான உலோகக் கலவைகளில் ஈந்தணைவிகளாகப் பயன்படுத்தப்படுகின்றன. சைக்ளோஆக்டாடையீன் மற்றும் நார்போர்னாடையீன் முதலிய ஐதரோகார்பன்கள் அதிகளவில் கொடுக்கிகளாகப் பயன்படுத்தப்படுகின்றன. மற்றும் சிலவேளைகளில் எத்திலீனும் ஈனியாகப் பயன்படுகிறது. இதற்கு பொட்டாசியம் டிரைகுளோரோ எத்தீன் பிளாட்டினேட் (KPtCl<sub>3</sub>(C<sub>2</sub>H<sub>4</sub>)]·H<sub>2</sub>O, *Zeise's salt*) ஓர் உதாரணமாகும். உலோக-இயைபியக்க வினைகளான ஐதரசனேற்றம், ஐதரோபார்மைலேற்றம், பலபடியாக்கல் போன்ற வினைகளில் உலோக – ஆல்க்கீன் கலவைகள் இடைநிலைகளாக உள்ளன.
# ஆல்க்கீன்

## வேதிவினைகள்

### வேதிவினைகள் கண்ணோட்டம்

| ஐதரசனேற்றம் | ஆல்க்கேன் | ஐதரசன் கூட்டு வினை |
| --- | --- | --- |
| ஐதரோ ஆல்க்கீனேற்றம் | ஆல்க்கீன் | ஐதரோ உலோக ஏற்றம் / நீக்கல் வினை / உலோக வினையூக்கி |
| ஆலஜன் கூட்டு வினை | 1,2- டைஆலைடு | ஆலஜன்கள் கூட்டு வினை |
| ஐதரோ ஆலஜனேற்றம் (மார்க்கோநிக்காவ்) | ஆலோஆல்க்கேன் | ஐதரோ ஆலிக் அமிலங்கள் கூட்டு வினை |
| எதிர் மார்க்கோநிக்காவ் ஐதரோ ஆலஜனேற்றம் | ஆலோஆல்கேன்கள் | தனி உறுப்புகளால் ஐதரோ ஆலிக் அமிலங்களின் கூட்டு வினை |
| ஐதரோ அமைனேற்றம் | அமைன்கள் | இரட்டைப்பிணைப்பின் குறுக்கே N-H பிணைப்பு கூட்டு வினை |
| ஐதரோபார்மைலேற்றம் | ஆல்டிகைடுகள் | தொழிற்துறை உற்பத்தி, CO மற்றும் H<sub>2</sub> கூட்டு வினை |
| பிஸ் ஐதரோ ஆக்சைலேற்றம் | டையால்கள் | ஆக்சிசனேற்றம், கரணி: ஆஸ்மியம் டெட்ராக்சைடு, சிர்ரல் ஈனி |
| ஊட்டார்டு சிஸ் ஐதரோ ஆக்சைலேற்றம் | டையால்கள் | ஆக்சிசனேற்றம், கரணிகள்: அயோடின்,வெள்ளி அசிட்டேட் |
| ஓசோனாக்கல் | ஆல்டிகைடுகள் அல்லது கீட்டோன்கள் | கரணி: ஓசோன் |
| ஒலிபீன் மெட்டாவரைவு | ஆல்க்கீன் | இரண்டு ஆல்க்கீன்கள் அமைப்பு மாற்றமைடந்து புதிய இரண்டு ஆல்க்கீன்கள் தோன்றுதல் |
| டையீல்- ஆல்டர் எதிர்வினை | வளைய எக்சேன்கள் | ஒரு டையீனுடன் வளையம் இணைதல் |
| பௌசன் - காண்ட் எதிர்வினை | வளைய பெண்டனோன் | ஆல்கைன் மற்றும் CO உடன் வளையம் இணைதல் |
| ஐதரோ போரேனாதல் – ஆக்சிசனேற்றம் | ஆல்ககால்கள் | கரணிகள்: போரேன், பின்னர் ஒரு பெராக்சைடு |
| ஆக்சி பாதரசமேற்றம்- ஒடுக்கவினை | ஆல்ககால்கள் | பாதரச அசிட்டேட்டுடன் கூட்டு வினை பின்னர் ஒடுக்க வினை |
| பிரின் எதிர்வினை | 1,3-டையால் | ஆல்டிகைடு அல்லது கீட்டோனுடன் கூட்டு வினை |
| பேட்டிமோ-புச்சி எதிர்வினை | ஆக்சிடேன்கள் | ஆல்டிகைடு அல்லது கீட்டோனுடன் ஒளிவேதியல் எதிர்வினைகள் |
| ஈபாக்சிசனேற்றம் | ஈபாக்சைடு | பெராக்சைடு கூட்டு வினை |
| வளைய புரோபேனேற்றம் | வளைய புரோபேன் | கார்பீன்கள் அல்லது கார்பனாயிடுகள் கூட்டு வினை |
| ஐதரோஅசைலேற்றம் | கீட்டோன்கள் | ஆக்சிசனேற்ற கூட்டு வினை / ஒடுக்கம் உலோக வினையூக்கி நீக்கம் |
# ஆல்க்கீன்

## தொகுப்பு முறைகள்:-

### தொழிற்துறை தயாரிப்பு முறைகள்:-

ஐதரோ கார்பன்களைப் பிளப்பதன் மூலமாக ஆல்க்கீன்கள் உற்பத்தி செய்யப்படுகின்றன. செறிவூட்டப்பட்ட இயற்கை எரிவாயு (முக்கியமாக ஈதேன் மற்றும் புரொப்பேன்) பெரும்பாலும் அமெரிக்கா மற்றும் மத்திய கிழக்கு நாடுகளில் மூலப்பொருளாக உள்ளது.
ஐரோப்பா மற்றும் ஆசியாவில் இரசக்கற்பூரத்தைலம் மூலப்பொருளாக உள்ளது. ஜியோலைட் ஊக்கி முன்னிலையில், அதிக வெப்பநிலையில் ஆல்க்கேன்கள் தனியாக உடைந்து, வளையமில்லா ஆல்க்கீன்களும் குறைந்த மூலக்கூறு எடை கொண்ட ஆல்க்கேன்களும் கலந்த கலவையை தருகிறது. உபயோகிக்கப்ப்படும் மூலப்பொருள் மற்றும் வெப்பநிலையைச் சார்ந்துள்ள இக்கலவை பின்னக்காய்ச்சி வடித்தல் மூலம் பிரிக்கப்படுகிறது. இம்முறையில் ஆறு கார்பன்கள் வரையிலான சிறிய ஆல்க்கீன்கள் தயாரிக்கப்படுகின்றன.  
n-ஆக்டேன் இம்முறையில் பெண்ட்டேன் மற்றும் புரோபீனைத் தருகிறது.  
தொடர்புடைய இந்த வினையூக்கி ஐதரசன் இறக்க வினையில், ஒரு ஆல்க்கேன் அதிகவெப்பநிலையில் ஐதரசனை இழந்து அத்னுடன் தொடர்புடைய ஆல்க்கீனை உற்பத்தி செய்கிறது. ஆல்க்கீனின் வினையூக்கி ஐதரசனேற்ற வினைக்கு தலைகீழாக இம்முறை உள்ளது.  
பியூட்டேன் ஐதரசன் இழப்பு வினையில் பியூட்டா டையீனையும் பியூட்டீனின் மாற்றமைப்புகளையும் தருகிறது.  
இந்த செயல்முறை மறுசீரமைப்பு முறை என்றும் அழைக்கப்படுகிறது. இரண்டு செயல்முறைகளும் அதிக வெப்பநிலையில் வெப்பங்கொள் வினை மற்றும் என்ட்ரோபி மூலம் ஆல்க்கீனை நோக்கி இயக்கப்படுகிறது.  
அதிக கார்பன்கள் கொண்ட ஆல்க்கீன்களை ( RCH = CH2 வகை) நிக்கல், கோபால்ட், அல்லது பிளாட்டினம் வினையூக்கி முன்னிலையில் சேதனவுலோகமான டிரைஈத்தைல் அலுமினியத்தை எத்திலீன் உடன் சேர்த்தல் என்ற எதிர்வினை மூலம் அடைய முடியும்.
# ஆல்க்கீன்

## தொகுப்பு முறைகள்:-

### நீக்க வினைகள்:-

நீக்கவினைகள் சேர்க்கை அல்லது கூட்டுவினைகளுக்கு எதிரானவை. நீக்க வினையில் ஒரு வினைபொருளின் மூலக்கூறின் அடுத்தடுத்த இரு கார்பன் அணுக்களில் இணைந்துள்ள அணூக்கள் அல்லது மூலக்கூறுகள் நீக்கப்பட்டு இரட்டைப்பிணைப்பு உண்டாகிறது. எடுத்துக்காட்டாக, ஆல்ககால் கலந்த ஆல்கலிகள் கொண்டு ஆல்கைல் ஆலைடுகளிலிருந்து ஐதரசன் ஆலைடுகளை அகற்றும் வினைகளைச் செய்யலாம்.  
R - CH<sub>2</sub> - CH<sub>2</sub> - X → R -CH = CH<sub>2</sub> + H<sub>2</sub>O + X  
ஆய்வுக்கூடத்தில் ஆல்க்கீன்கள் தொகுப்புக்கான முக்கிய முறைகளில் ஒன்றாக ஆல்கைல் ஆலைடுகள் உள்ளது போலவே ஆல்ககால் மற்றும் அதையொத்த சேர்மங்கள் நீக்கப்படுகின்றன.பொதுவாக நீக்க வினைகள் இரு வகைகளாகப் பிரிக்கப்படுகின்றன.  
1) E<sub>2</sub> வினைகள் 2) E<sub>1</sub>வினைகள்.  
E<sub>2</sub> வினைகள்:-  
E<sub>2</sub> என்பது இரு மூலக்கூறு நீக்கல் வினையைக் குறிக்கிறது. ஒரு நீக்கல் வினையின் வேகம் வினைப்பொருள் மற்றும் கருக்கவர் பொருள் ஆகிய இரண்டின் செறிவுகளைப் பொருத்திருந்தால், அவ்வினையின் வினைபடி இரண்டு; அவ்வினை ஒரு E<sub>2</sub> வினை. E<sub>2</sub> வினை ஒரு படியில் நிகழும் வினை. இதில் பீட்டா கார்பனில் இருந்து ஒரு புரோட்டான் பறிக்கப்படுவதும் ஆல்பா கார்பனிலிருந்து ஒரு ஆலைடு அயனி வெளித்தள்ளப்படுவதும் ஒரே சமயத்தில் நிகழ்கின்றன.இதன் வினைவழி முறை கீழே தரப்பட்டுள்ளது.  
2) E<sub>1</sub>வினைகள்:-  
E<sub>1</sub> என்பது ஒரு மூலக்கூறு நீக்கல் வினையைக் குறிக்கிறது. ஒரு நீக்கல் வேகம் வினைப் பொருளின் செறிவை மட்டும் சார்ந்திருந்தால் அவ்வினையின் வினைப்படி எண் ஒன்று. அவ்வினை ஒரு E<sub>1</sub>வினை எனப்படுகிறது. E<sub>1</sub>வினைகள் இரண்டு படிகளில் நிகழும் வினைகளாகும். முதல் படியில் ஆல்கைல் ஆலைடு அயனியுற்று கார்பன் நேர் அயனியைத் தருகிறது. கார்பன் நேரயனி இரண்டாவது படியில் 2-மீத்தைல் புரோப்பீனைத் தருகிறது.  
ஆல்ககால்கள் நீரிறக்கம் செய்யப்பட்டு ஆல்க்கீன்கள் தொகுக்கப்படுகின்றன. இவ்வினையில் E1 வினை வழிமுறையில் முதலில் நீர் இழக்கப்படுகிறது. எடுத்துக்காட்டாக எத்தனாலை நீரிறக்கம் செய்யும்போது எத்தீன் கிடைக்கிறது.
:CH<sub>3</sub>CH<sub>2</sub>OH + H<sub>2</sub>SO<sub>4</sub> → H<sub>2</sub>C=CH<sub>2</sub> + H<sub>3</sub>O<sup>+</sup> + HSO<sub>4</sub><sup>−</sup>
# ஆல்க்கீன்

## பெயரிடும் முறை:-

ஐயுபிஏசி பெயர்கள்  
ஐயுபிஏசி விதிகளின்படி ஆல்க்கீன்களுக்கு பெயரிடுகையில் தாய் ஆல்க்கேனில் உள்ள -ஏன் என்ற பின்னொட்டுக்குப் பதிலாக -யீன் என்ற பின்னொட்டு சேர்க்கப்படுகிறது. எடுத்துக்காட்டாக, CH3-CH3 ஈத்தேன் என்ற தாய்ஆல்க்கேனில் உள்ள - ஏன் என்ற பின்னொட்டுக்குப் பதிலாக CH2 = CH2 என்ற ஆல்க்கீனில் -ஈன் என்ற பின்னொட்டு சேர்க்கப்பட்டு ஈத்தீன் என்று பெயரிடப்படுகிறது.  
மாற்றீயங்கள் காணப்படும் அதிக எண்ணிக்கையிலான கார்பன் அணுக்களைக் கொண்ட ஆல்க்கீன்களில் கீழ்க்காணும் மூன்று படிகள் பயன்படுத்தப்படுகின்றன.  
1. இரட்டைப்பிணைப்பு உடைய பெரிய சங்கிலித் தொடரை கண்டறிந்து, பின்னர் அதற்குத் தகுந்த சேர்மத்தை எழுதி, பின்னொட்டாக -யீன் சேர்க்கவேண்டும்.
1. சங்கிலித்தொடரின் இறுதியில் பக்கத்தில் இருக்கும் இரட்டைப் பிணைப்பினைப் பொறுத்து எண்களிடப்படுகின்றன.
CH<sub>3</sub> - CH<sub>2</sub> - CH<sub>2</sub> - CH = CH - CH<sub>3</sub>  
இந்த ஆல்க்கீனுக்கு பெயரிடும்போது எக்-2-ஈன் அல்லது 2-எக்சீன் எனப் பெயரிடுதல் சரியான முறையாகும். மாறாக 4-எக்சீன் எனப் பெயரிடுதல் தவறான முறையாகும்.  
இரு முனைகளிலிருந்தும் இரட்டைப் பிணைப்பு சமமான இடத்தில் இருப்பின் எந்த முனையிலிருந்து குறைந்த எண்ணுடைய கார்பன் அணுவில் பதிலீடு உள்ளதோ, அந்த முனையிலிருந்து பெயரிடல் வேண்டும்.  
1. ஒன்றுக்கு மேற்பட்ட இரட்டைப் பிணைப்புகள் இருப்பின், ஒவ்வொரு இரட்டைப் பிணைப்பின் இடத்தினை,-டையீன்,-டிரையீன் மற்றும் டெட்ரயீன் என்று பெயரிடப்படுகிறது.  
CH<sub>2</sub> = C(CH<sub>3</sub>) - CH = CH<sub>2</sub>  
இந்த ஆல்க்கீன் 2 - மெத்தில் -1,3- பியூட்டாடையீன் என்று பெயரிடப்படுகிறது.
# ஆல்க்கீன்

## பெயரிடும் முறை:-

### ஒருபக்க(Cis),மறுபக்க(trans) மாற்றியம்:-

மாற்றியங்கள் அவற்றிலுள்ள அணுக்கள், தொகுதிகளின் புறவெளி அமைப்பில் மாறுபட்டு ஒருபக்க மாற்றியம் என்றும் மறுபக்க மாற்றியம் என்றும் அழைக்கப்படுகின்றன.  
வடிவ மாற்றத்திற்கான முக்கியமானதும். போதுமானதுமான நிபந்தனை - ஒரு கார்பன் அணுவுடன் பிணைக்கப்பட்டுள்ள இரு தொகுதிகள் அல்லது அணுக்கள் வெவ்வேறானதாக இருத்தல் வேண்டும்.முதன்மை வரிசையில் ஒன்றாக உள்ள இரு தொகுதிகள் அல்லது அணுக்கள் இரட்டைப்பிணைப்பின் ஒரே பக்கத்தில் இருக்குமேயானால் அது Z அல்லது ஒ மாற்றியம் எனப்படுகிறது.
(செர்மன் மொழியில் சுசாமன் என்றால் ஒன்றாக கூடி இருப்பது என்று பொருள்).அவை எதிர்திசைகளில் அமைக்கப்பட்டிருப்பின் அது E அல்லது எ மாற்றியம் எனப்படுகிறது.(செர்மன் மொழியில் எண்டசன் என்றால் எதிர்பக்கம் என்று பொருள்)
# ஆல்க்கீன்

## ஆல்க்கீன்களின் பயன்கள் :-

1. பாலித்தீன், பாலி புரொபலீன்,பாலிவினைல் குளோரைடு,பாலி ஸ்டைரின்,டெப்லான்,ஆர்லான்,அக்ரிலான்,பாலி வினைல் அசிட்டேட், பாலி வினைல் ஆல்ககால் போன்ற பல்லுறுப்பிகள் தயாரிப்ப்பில் ஆல்க்கீன்கள் பெரும் பங்கு வகிக்கின்றன.  
2. குறைந்த எண்ணிக்கையிலான கார்பன் அணுக்களைக் கொண்ட ஆல்க்கீன்கள் எரிபொருட்களாகவும் ஒளியூட்டிகளாகவும் திகழ்கின்றன.  
3. எத்திலீன் பழங்களைப் பழுக்க வைக்கப் பயன்படுகிறது.  
4. மதுச்சாரம் அல்லது ஆல்ககால், ஆல்டிகைடு போன்ற தொழிற்துறை வேதிப்பொருட்களை தயாரிக்க ஆல்க்கீன்கள் பயன்படுகின்றன.  
5. தொழிற்துறையில் பயன்படும் எத்திலீன் டை குளோரைடு, கிளைக்கால், டையாக்சன் போன்ற கரைப்பான்களைத் தயாரிக்க ஆல்க்கீன்கள் பயன்படுகின்றன.  
6. செயற்கை இரப்பர் தயாரிப்பு மற்றும் மயக்கமூட்டிகளாக ஆல்க்கீன்கள் பயன்படுகின்றன.
# தியாகபூமி (புதினம்)

**தியாகபூமி** கல்கி எழுதிய சமூகப் புதினங்களுள் ஒன்று. ஆனந்த விகடனில் இருபது இதழ்களில் தொடராக வெளிவந்தது. கல்கி இப்புதினத்தில் நிகழ்ச்சிகள் மூலமாகவும், கதைமாந்தர் வாயிலாகவும் காந்தியக் கருத்துகளை வெளியிட்டு உள்ளார். 1938-1939களில் இப்புதினம் கோடை, மழை, பனி, இளவேனில் என நான்கு பாகங்களாக வெளிவந்தது. தீண்டாமை, பெண்விடுதலை, மது விலக்கு, விடுதலைச் சிந்தனை ஆகிய கருத்துகளடங்கிய இப்புதினம் திரைப்படமாகவும் தயாரிக்கப்பட்டது. அப்படம் ஆங்கிலேயரால் தடை செய்யப்பட்டுப் பின் தடை விலக்கப்பட்டது. இந்தப் புதினத்தின் முக்கிய அம்சங்களின் ஒன்று, கல்கி ஒவ்வொரு கதாபாத்திரத்தின் எண்ணங்களையும் அவரவர் பார்வையிலிருந்து சொல்லியிருக்கிறார். நடைமுறைச் சமுதாயத்தில் காணப்படும் யதார்த்தமான பாத்திரங்களையே தமது புதினத்தில் கல்கி இடம் பெறச் செய்துள்ளார்.
# தியாகபூமி (புதினம்)

## முன்கதைச் சுருக்கம்

:நெடுங்கரை சம்பு சாஸ்திரிகள் அவர்களின் புதல்வி சாவித்திரி. வீட்டில் செல்லமாக வளர்க்கப்படும் அவள் நகரத்து இளைஞனான ஸ்ரீதரனுக்கு பதின்வயதின் தொடக்கத்திலேயே மணமுடித்து கொடுக்கப்படுகிறாள். அவளின் திருமணதிற்கு வாங்கிய கடனால் அவளின் தந்தை பெரிதும் இன்னலுறுகின்றார். மேலும் பிராமண வகுப்பை சேர்ந்த அவர் தாழ்த்தப்பட்டவர்களுக்கு உதவுவதால் ஊரை விட்டு ஒதுக்கி வைக்கபடுகின்றார். இதன காரணமாக அவர் தன் சொத்துகளை இழந்து ஊரைவிட்டே செல்லும் நிலைமைக்கு தள்ளப்படுகின்றார். அதனால் அவர் சென்னைக்கு சென்று இசை ஆசிரியராக பணிபுரிகின்றார்.  
:அதே சமயம் அவரின் மகள் கணவர் வீட்டில் ஒதுக்கப்பட்டு நிறைமாத கர்ப்பிணியாக தனியாக ஊருக்கு அனுப்பப்படுகின்றார். அங்கு அவளின் தந்தை இல்லாததால் அவளும் சென்னைக்கு செல்கிறாள். ஒரு மருத்துவமனையில் குழந்தையைப் பெற்றெடுக்கும் அவள் தான் பெற்ற குழந்தையை அவளுடைய தந்தையின் குடிசை அருகே போட்டுவிட்டு சென்றுவிடுகிறாள். அவரும் அது தன் பேத்தி என்று தெரியாமலே சாருலதா என பெயரிட்டு அன்புடன் வளர்க்கிறார்.  
:அதன் பின்னர் சாவித்திரி தன் சொந்த அத்தையின் சொத்துகளைப் பெற்று கோடீஸ்வரியாகிறாள். பின்னர் உமாதேவி என்ற பெயரில் பல தானதர்மங்கள் செய்து ஊரில் பெரும் புகழ் பெறுகிறாள். இதன் பின்னர் அவளை விட்டு சென்ற கணவன் அவளின் சொத்துக்களுக்காக அவளுடன் சேர்ந்து வாழ நீதிமன்றத்தில் வழக்கு தொடுகின்றான். அதன் பின்னர் நடந்தவைகளையும், அவளின் குழந்தை மற்றும் மற்றவர்களின் நிலை என்ன, அவர்கள் சேர்ந்தார்களா என்பது போன்ற நிகழ்வுகளை அதற்கு பின்வரும் பகுதிகள் விளக்குகின்றன.
# தியாகபூமி (புதினம்)

## பகுதிகள்

இப்புதினமானது கோடை, மழை, பனி, இளவேனில் ஆகிய 4 பாகங்களை உடையது. இப்பாகங்கள் முறையே 11, 10, 16, 32 அத்தியாயங்களை கொண்டு மொத்தம் 69 அத்தியாயங்களைக் கொண்டுள்ளது.
# தியாகபூமி (புதினம்)

## கதைமாந்தர்கள்

- சாவித்திரி, உமாதேவி
- நெடுங்கரை சம்பு சாஸ்திரிகள்
- ஸ்ரீதரன்
- சாருலதா
# தியாகபூமி (புதினம்)

## திரைப்படமாக

இப்புதினமானது கல்கியால் திரைப்படத்துக்கென்றே எழுதப்பட்டதாகும். புதினத்தை முழுமையாக எழுதி திரைப்பட இயக்குநர் கே. சுப்பிரமணியத்திடம் கொடுத்துவிட்டு தியாக பூமி திரைப்படத்தின் படப்பிடிப்பைத் துவக்கச்சொல்லிவிட்டு, 1939 சனவரி முதல் தேதியில் இருந்து ஆனந்த விகடன் இதழில் தொடர்கதையாக எழுதத் துவக்கினார். தொடர் கதை வெளியானபோது பத்திரிக்கையில் அதன் கதை மாந்தர்களை ஒவியங்களில் குறிப்பிடாமல் திரைப்படத்தில் நடிக்கும்போது எடுக்கப்பட்ட ஒளிப்படங்களை அச்சிட்டனர். ஏட்டில் தொடர்கதை முடிந்த அடுத்த வாரமே 1939 மே 20 அன்று திரைப்படம் திரைக்கு வந்தது.
# கணியம்பாடி ஊராட்சி ஒன்றியம்

**கணியம்பாடி ஊராட்சி ஒன்றியம்** இந்தியாவின் தமிழ்நாடு மாநிலத்தில் வேலூர் மாவட்டத்தின் ஏழு ஊராட்சி ஒன்றியங்களில் ஒன்றாகும்.  
கணியம்பாடி ஊராட்சி ஒன்றியம் இருபத்தி நாலு ஊராட்சி மன்றங்களை கொண்டுள்ளது. ஆற்காடு வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் கணியம்பாடி ஊராட்சியில் இயங்குகிறது.
# கணியம்பாடி ஊராட்சி ஒன்றியம்

## மக்கள் வகைப்பாடு

2011 ஆம் ஆண்டு இந்திய மக்கள் தொகை கணக்கெடுப்பின் படி, கணியம்பாடி ஊராட்சி ஒன்றியத்தின் மொத்த மக்கள் தொகை 74,720 ஆகும். அதில் பட்டியல் சமூக மக்கள் தொகை 13,744 ஆக உள்ளது. பழங்குடி இன மக்கள் தொகை 875 ஆக உள்ளது.
# கணியம்பாடி ஊராட்சி ஒன்றியம்

## ஊராட்சி மன்றங்கள்

கணியம்பாடி ஊராட்சி ஒன்றியத்தில் உள்ள 24 கிராம ஊராட்சி மன்றங்களின் விவரம்;  
1. அடுக்கம்பாறை
1. கம்மசமுத்திரம்
1. கம்மவான்பேட்டை
1. கனிகனியான்
1. கணியம்பாடி
1. காத்தாழம்பட்டு
1. காட்டுப்புத்தூர்
1. கீழ்அரசம்பட்டு
1. கீழ்பள்ளிபட்டு
1. மோத்தக்கல்
1. மோட்டுபாளையம்
1. மூஞ்சூர்பட்டு
1. நஞ்சுகொண்டாபுரம்
1. நெல்வாய்
1. பாலம்பாக்கம்
1. பாலாத்துவண்ணான்
1. சலமநத்தம்
1. சாத்துமதுரை
1. சாத்துப்பாளையம்
1. சோழவரம்
1. துத்திக்காடு
1. துத்திப்பட்டு
1. வல்லம்
1. வேப்பம்பட்டு
# கணியம்பாடி ஊராட்சி ஒன்றியம்

## இதனையும் காண்க

- தமிழக ஊராட்சி ஒன்றியங்களின் பட்டியல்
- தமிழக ஊராட்சி மன்றங்கள்
- கணியம்பாடி சட்டமன்றத் தொகுதி
# எர்னா சோல்பர்க்

**எர்னா சோல்பர்க்** (Erna Solberg, 24 பெப்ரவரி 1961) என்பவர் நோர்வேயின் அரசியல்வாதியும் நவம்பர் 2013 முதல் நோர்வேயின் பிரதமராகப் பதவியில் உள்ளவரும் ஆவார். இவர் 2004 முதல் கன்சர்வேடிவ் கட்சியின் தலைவராக இருந்து வருகிறார். இவர் 2013 நோர்வே நாடாளுமன்றத் தேர்தலில் வெற்றி பெற்ற பிறகு நோர்வேயின் 28வது பிரதமராகப் பதவியேற்றார்.
# நாழிகை

**நாழிகை** என்பது பண்டைய கால நேர அளவாகும்.
தமிழர் இந்தக் கால அளவை முறையைப் பயன்படுத்தினர்.
தற்பொழுது, பெரும்பாலும் சோதிடம், பஞ்சாங்கம் முதலியவற்றில் பயன்படுத்தும் 24 நிமிடங்கள் கொண்ட ஒரு கால அளவு. பகல் முப்பது நாழிகை; இரவு முப்பது நாழிகை. எனவே, ஒரு நாளில் (பகல் + இரவு சேர்ந்து) அறுபது நாழிகைகள் உள்ளன.  
:1 நாழிகை = 24 நிமிடங்கள் = 60 விநாழிகை = 3,600 லிப்தம் = 216,000 விலிப்தம் = 12,960,000 பரா = 777,600,000 தத்பரா
:2.5 நாழிகைகள் = 1 ஓரை = 1 மணித்தியாலம் = 60 நிமிடங்கள்
:3.75 நாழிகைகள் = 1 முகூர்த்தம்
:7.5 நாழிகைகள் = 2 முகூர்த்தம் = 1 சாமம்
:60 நாழிகைகள் = 8 சாமம் = 2 பொழுதுகள் = 1 நாள்
:15 நாள் = 1 பட்சம் = 0.5 மாதம்  
1 மனித ஆயுள் வட்டம் = 120 வருடங்கள் = 2 வட்டங்கள் = 240 அயனங்கள் = 1440 மாதங்கள்
# நாழிகை

## ஒப்பீடு

| தமிழ்க் கணிய அளவை | நடப்பில் உள்ள மேலையர் அளவை |  |
| --- | --- | --- |
| 24 நிமிடம் = ஒரு நாழிகை
60 நாழிகை = ஒரு நாள் | 60 நிமிடம் = ஒரு மணி
24 மணி ஒரு நாள் | } |
# நாழிகை

## நாழிகை அறிதல்

பண்டைக் காலத்தில் பானையில் குறையும் நீர் போக எஞ்சிய நீர் நிற்கும் நீரின் அளவைக் கொண்டு நாழிகையைக் கணக்கிட்டுச் சொல்லும் நாழிகைக் கணக்கர் அரசவையில் இருந்தனர். பொதுமக்கள் தன் நிழலைத் தானே அளந்து பார்த்துக் காலத்தைக் கணித்துக்கொண்டனர். சிலர் காட்டுப் புல்லை நிறுத்தியும் நாழிகையைக் கணக்கிட்டு வந்தனர். இரவு வேளையில் குறிப்பிட்ட சில விண்மீன்களைப் பார்த்துக் காலத்தைக் கணித்தனர்.
# நாழிகை

## நாழிகை அறிதல்

### குறுநீர்க் கன்னல்

பண்டைய நாட்களில் நாழிகைக் கணக்கர் என்பவர்கள், *குறுநீர்க் கன்னல்* என்னும் கருவியைக் கொண்டு நாழிகையைக் கணக்கிட்டுக் கூறியதாக முல்லைப்பாட்டு குறிப்பிடுகிறது  
பொழுதளந்து அறியும் பொய்யா மாக்கள்  
தொழுது காண்கையர் தோன்ற வாழ்த்தி  
எறிநீர் வையகம் வெலீஇய செல்வோய் நின்  
**குறுநீர்க் கன்னல்** இணைத்தென்று இசைப்ப
# நாழிகை

## நாழிகை அறிதல்

### புல்லை நிறுத்தி அளந்து அறிதல்

காட்டுத் துரும்பு எடுத்துக் கண்டம் பதினாறு ஆக்கி
நீட்டுக் கடந்தது போக நின்றது நாழிகை.  
காட்டுத் துரும்பை எடுத்துக்கொள். காட்டுத்துரும்பு என்பது காட்டில் காய்ந்து கிடக்கும் சறுகம்புள். அதனை இரண்டு இரண்டாக மடக்கி 16 அளவீடுகளைக் குறிப்பதாக மாற்றிக்கொள். மடக்கிய அளவீட்டுப் பகுதி ஒன்றில் மடக்கி 'ட' எழுத்தைப் போல் நிலத்தில் நிறுத்து. வெயில் அதன்மீது விழட்டும். நிறுத்திய துரும்பின் உச்சியானது கிடைத் துரும்பின் முனையைத் தொடுமாறு ட முனையை மாற்று. இந்த நிலையில் கிடைநிலையில் உள்ள மடிப்புகளின் எண்ணிக்கையைக் கழித்துவிட்டு நிற்கும் நிலையில் உள்ள துரும்பில் உள்ள மடிப்புகளின் எண்ணிக்கையே அளக்கும் காலத்து நாழிகை ஆகும். முற்பகலில் அளக்கும்போது பகல்-பொழுதில் இத்தனை நாழிகை ஆயிற்று என்று நிற்கும் துரும்பின் அளவீடு காட்டும். பிற்பகலில் அளக்கும்போது நிற்கும் துரும்பின் அளவீட்டைக் கழித்துவிட்டுக் கிடைத்துரும்பின் அளவு எண்ணிக்கையை, முற்பகலில் கடந்துபோன 15 நாழிகைகளையும் கூட்டிப் பகல்-பொழுது இத்தனை நாழிகை ஆயிற்று எனக் கணக்கிட்டுக்கொள்ள வேண்டும்.
# நாழிகை

## நாழிகை அறிதல்

### விரல் நிழலால் நாழிகை அறிதல்

சுட்டால் விரல் மடக்கிச் சூரியனை வலமாக்கி
எட்டாம் விரல் இரட்டிக்க – முட்டாய் கேள்
அடியளந்து பார்த்து அலையநீ வேண்டாம்
நொடி அளவில் சொல்லும் இது.  
காலடியால் நிலத்தை அளந்து பார்த்து நாழிகையைக் கணக்கிடாமல் கைவிரலை உயர்த்தி நாழிகை கணக்கிடும் முறை இது.  
ஆள்-காட்டி விரல் என்னும் சுட்டு-விரலைச் செங்குத்தாக நிறுத்தி, பிற விரல்களை மடக்கி, சூரியன் வலப்புறம் இருக்கும்படி நின்றுகொண்டு, செங்குத்தாக உச்சி நோக்கி நிறுத்தப்பட்டுள்ள சுட்டு-விரலின் நிழல் மடக்கியுள்ள பிற விரல்களின்மேல் விழுமாறு செய்தல் வேண்டும். முற்பகல் 15 நாழிகை. மடக்கியுள்ள விரல்கள் மூன்று. சுண்டு-விரலில் நிழல் விழுந்தால் முதலாவது ஐந்து நாழிகை. மோதிர விரலில் நிழல் விழுந்தால் 5-10 நாழிகை. நடு-விரலில் நிழல் விழுந்தால் 11`-15 நாழிகை. பிற்பகலில் பார்க்கும்போது எதிர்-வரிசையில் அளவீடுகள் அமையும். இதனை முற்பகல் 15 நாழிகையுடன் கூட்டிக்கொள்ள வேண்டும்.
# நாழிகை

## நாழிகை அறிதல்

### தன் நிழலை அளந்து நாழிகை அறிதல்

தன் காலடியால் தன் நிழலைத் தானே அளந்து பார்த்து, பொழுது புலர்ந்து எப்போது எத்தனை நாழிகை ஆயிற்று என்பதைத் தெரிந்துகொள்ளலாம்.  
| தன் நிழலைத் தானே அளந்து கண்ட தப்படி எண்ணிக்கை | பொழுது புலர்ந்து அப்போது இத்தனை நாழிகை ஆயிற்று என்பது |  |
| --- | --- | --- |
| 98 | 1 |  |
| 45 | 2 |  |
| 28 | 3 |  |
| 19 | 4 |  |
| 14 | 5 |  |
| 10.5 | 6 |  |
| 8 | 7 |  |
| 6 | 8 |  |
| 4.5 | 9 |  |
| 3.5 | 10 |  |
| 2.5 | 11 |  |
| 1.75 | 12 |  |
| 1 | 13 |  |
| 0.5 | 14 |  |
| தன் நிழல் தன் கீழ் | 15 | } |  
பொழுது சாயும் காலத்தில் இந்த நிரல் எதிர்-திசையில் அளவிட்டு மதியம் வரையிலான 15 நாழிகையைக் கூட்டிக்கொள்ள வேண்டும்.
# நாழிகை

## தொடர்புடைய கட்டுரை

இரவில் நாழிகை அளந்தறியும் முறையை விண்மீன் தொகுதி உருவம் என்னும் தலைப்பில் காணலாம்.
# பக்தி யோகம்

**பக்தி யோகம்** என்பது இறைவனை அடையக் கூடிய நான்கு யோக வழிமுறைகளில் ஒன்றாகும். இவை தவிர கர்ம யோகம், ராஜ யோகம், ஞான யோகம் போன்ற யோக முறைகளும் உள்ளன. இந்த பக்தி யோகம் குறித்து பகவான் ஸ்ரீ கிருஷ்ணர், பகவத் கீதையில் அர்ச்சுனனுக்கு அத்தியாயம் 12இல் விளக்கமாக எடுத்துரைக்கிறார். பக்தியோகம் என்பது ஐந்து வகையான சாதனங்களின் தொகுப்பாகும்.
# பக்தி யோகம்

## பக்தியோகத்தின் ஐந்து நிலைகள்

1. பற்றுடன் கூடிய பக்தி
1. பற்றில்லாமல் கூடிய பக்தி
1. சகுன உபாசன (தியானம்) பக்தி
1. நிர்குண உபாசன (தியானம்) பக்தி
1. ஞானயோக பக்தி
# பக்தி யோகம்

## பக்தியோகத்தின் ஐந்து நிலைகள்

### பற்றுடன் கூடிய பக்தி

பக்தன் தனது தேவைகளை நிறைவேற்றிக் கொள்வதற்கான, இறைவன் மீது பக்தி செலுத்துதல் என்பது காம்ய பக்தியாகும்.
# பக்தி யோகம்

## பக்தியோகத்தின் ஐந்து நிலைகள்

### பற்றில்லாமல் கூடிய பக்தி

பக்தன் தனது நன்மைக்கு அன்றி உலக நன்மைக்காக, இறைவன் மீது செய்யும் பக்திக்கு நிஷ்காம்ய பக்தியாகும்
# பக்தி யோகம்

## பக்தியோகத்தின் ஐந்து நிலைகள்

### சகுண உபாசன (தியானம்) பக்தி

பக்தன் பெயர், உருவத்துடன் கூடிய இறைவனை மனதில் நிலைநிறுத்தி செய்யும் (தியானத்தை) பக்தியை சகுண பிரம்ம உபாசனையாகும்.
# பக்தி யோகம்

## பக்தியோகத்தின் ஐந்து நிலைகள்

### நிர்குண உபாசன (தியானம்) பக்தி

பக்தன் பெயர், உருவம் அற்ற பிரம்மத்தை மனதில் நிலைநிறுத்தி செய்யும் (தியானத்தை) பக்தியை நிர்குண உபாசனையாகும்
# பக்தி யோகம்

## பக்தியோகத்தின் ஐந்து நிலைகள்

### ஞான யோக பக்தி

பக்தன் தனது குரு மற்றும் வேதாந்த சாத்திரங்களின் துணை கொண்டு, வேதாந்த அறிவினால் பிரம்மத்தை அடையும் ஞானத்திற்கு ஞானயோக பக்தியாகும். இந்த பக்தியை பராபக்தி எனப்படும்.
# பக்தி யோகம்

## பக்தி யோகத்தின் சிறப்பு

- மனதை வேறு எதிலும் நாட்டம் இல்லாமல் சீவனில் ஆத்மாவாக பிரகாசித்துக் கொண்டிருக்கும் பிரம்மத்தில் மனதை லயித்து கொண்டிருப்பவர் அடையும் பேரானந்தத்தை, புலனுகர் போகங்களில் ஈடுபட்டுள்ளவன் அடைய முடியாது. எந்த விருப்பமும் இல்லாதவன், பொறிகளை அடக்கியவன், சாந்தமும், சமபுத்தியும் வாய்க்கப் பெற்றவன்; பிரம்மத்திலேயே மனதை நிலைநிறுத்தி நிறைவோடு இருப்பவன் எவனோ, அவனுக்கு எல்லாம் சுகமாகவே இருக்கும்.
- பகவானிடத்தில் மனதை செலுத்தியிருப்பவன், பிரம்ம பதவியோ, சுவர்க்கத்தின் இந்திர பதவியோ, பூமண்டல பதவியோ, அல்லது பாதாளம் உள்ளிட்ட கீழ் லோகங்களையும் கூட விரும்பாது; அவன் பகவானிடத்தில் சரண் அடைந்து விட்டதால் பகவானைத் தவிர வேறு எதனையும் விரும்ப மாட்டான்.
- யோகம், சாங்கியம், தர்மானுஷ்டானம், வேதாத்யயனம், தவம், தியாகம் ஆகியவைகள் பகவானிடத்தில் பக்தி செலுத்துவதால் கிடைக்கும் சுகத்தை விட ஈடானது அல்ல.
- நம்பிக்கையுடன் கூடிய பக்தியால் மட்டும் பகவானை அடைய முடியும். பகவான், சான்றோர்களுக்குப் பிரியமானவன்; அவர்களின் ஆத்மாவாக இருப்பவன்; பிறப்பினால் சண்டாளனாக இருப்பினும் பகவானிடத்தில் செலுத்தப்படும் உறுதியான பக்தியினால் புனிதமடைகிறான்.
- சத்தியம், தயை, தவம், நற்கல்வி இவைகள் உடையவனாக இருப்பினும், பகவானிடத்தில் பக்தியற்றவன் மேற்கூறியவைகள் அவனை பரிசுத்தப்படுத்துவது இல்லை.
- பகவானிடத்தில் நிறைவான பக்தியுடையவன் சொல்லில் தடுமாற்றம் ஏற்படுகிறது. மனம் கசிந்து உருகுகிறது. சில நேரங்களில் அழுகிறான், சிரிக்கிறான், வெட்கத்தை விட்டு உரக்க பாடுகிறான். அவ்வாறு ஆடுகிற பக்தன் உலகத்தையே புனிதப்படுத்துகிறான்.
- பகவானிடத்தில் பக்தி செலுத்துதல் என்ற பக்தியோகத்தால் கர்மவாசனையிலிருந்து நீங்கி, தன் இயல்பு வடிவான பரமாத்மாவை அடைகிறான்.
- பொய்யான பொருள்களைப் பற்றிச் சிந்திப்பதை விட்டு, மெய்ப்பொருளான பிரம்மம் எனும் பகவானைப் பற்றியே சிந்தித்துக் கொண்டிருக்க வேண்டும். மனதை பிரம்மத்தில் நிலை நிறுத்துவதே பக்தியோகத்தின் சிறப்பாகும்.
# பக்தி யோகம்

## பக்தி யோகத்தின் பலன்கள்

- இறைவன் மீது நம்பிக்கையுடன் கூடிய தளராத பக்தி செலுத்துவதால், ஒரு சீவன் வாழம் பொழுதே சீவ முக்தியும் (மன நிறைவு), சீவனின் உடல் அழிந்த பின் விதேக முக்தி அடைந்து, சீவாத்மா, பரமாத்மாவுடன் கலப்பதே பக்தி யோகத்தின் பலனாகும்.
# இசுரயேல் அரசு (சமாரியா)

எபிரேய விவிலியத்தின்படி, **இசுரவேல் அரசு** (*Kingdom of Israel*, ) என்பது முந்தைய ஒன்றிணைந்த முடியாட்சியினை தொடர்ந்து வந்த அரசுகளில் ஒன்று ஆகும். இது இசுரவேல் அரசு என அழைக்கப்பட்டது. இது கிட்டத்தட்ட கி.மு. 930கள் முதல் அசிரிய பேரரசினால் 720 களில் வெற்றி கொள்ளப்படும் வரை காணப்பட்டது. இதன் பிரதான நகரங்களாக சிக்கோம், தீர்சா, சம்ரோன், சமாரியா என்பன காணப்பட்டன.  
வரலாற்றாசிரியர்கள் யூத அரசிலிருந்து இதனை வேறுபடுத்திக்காட்ட **தென் அரசு** அல்லது **சமாரிய அரசு** என அழைத்தனர்.
# யூத அரசு

**யூத அரசு** (*Kingdom of Judah*, , *Mamlekhet Yehuda*) என்பது இரும்புக் காலத்தில் தெற்கு மத்தியதரைக் கடலின் கிழக்கோர நிலப்பகுதியில் இருந்த ஓர் அரசு. இது வட அரசான இசுரவேல் அரசிலிருந்து வேறுபடுத்திக் காட்ட "தென் அரசு" என அழைக்கப்பட்டது.  
யூதா கி.மு 9ம் நு}ற்றாண்டு காலப்பகுதியில் அரசாக உருவாகியது. ஆயினும் இது உருவான காலம் தொடர்பில் வேறுபட்ட கருத்துகள் காணப்படுகின்றன.
# சோலைமலை இளவரசி

**சோலைமலை இளவரசி,** கல்கி கிருஷ்ணமூர்த்தி எழுதிய புதினமாகும். இது ஒரேயொரு பாகமும் 20 அத்தியாயங்களையும் உடைய ஒரு சிறிய புதினமாகும். இக்கதையானது இருவேறு காலகட்டங்களில் பயணிக்கின்றது. அப்பகுதிகள் ஆங்கிலேய ஆட்சிக்கு எதிராக போராடிய ஒருவரின் நிகழ்கால வாழ்வையும் மேலும் அவர் தன்னுடைய முற்பிறவி நினைவுகளைப் பெறுவதாகவும் குறிப்பிடப்பட்டுள்ளது.
இக்கதை கதாநாயகனின் சுதந்திர போராட்டத்தையும், அவன் காதலையும் பற்றிக் குறிப்பிடுகின்றது.
# சோலைமலை இளவரசி

## கதைச்சுருக்கம்

விடுதலை போராட்ட வீரரான குமாரலிங்கம் ஆங்கில அரசால் தேடப்படுகிறான். அவர்களுக்கு பயந்து அவன் சோலைமலையில் உள்ள ஒரு பாழடைந்த அரண்மனையில் தங்குகின்றான். அங்கு இருக்கும் சமயம் அவன் கனவில் தன்னை 300 வருடங்களுக்கு முந்தைய மாறனேந்தல் இளவரசன் உலகநாத தேவனாக உணர்கின்றான். அங்கு மேலும் கதை 300 வருடங்களுக்கு முன்னால் பயணிக்கிறது. அப்பிறவியில் அவனது அரசிற்கும் வெள்ளையர்களுக்கும் நடந்த போரில் தோற்று அவர்களுடைய எதிரி நாடான சோலைமலையின் அரண்மனையினுள் ஒளிந்திருக்கின்றான். சோலைமலை இளவரசி மாணிக்கவல்லி யாருக்கும் தெரியாமல் அவனுக்கு அடைக்கலம் அளிக்கின்றாள். அவன் மீது காதலும் கொள்கிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்பட்டு கொல்லப்படுகிறான். அதே சமயம் இளவரசியும் தனது உயிரை மாய்த்துக் கொள்கிறாள்.  
அவனுக்கு நினைவு தெரிந்த பின்னர் கனவில் கண்ட அதே இளவரசியை போன்ற தோற்றம் உடைய பொன்னம்மாள் என்ற பெண்ணை சந்திக்கின்றான். அவளிடம் அவன் கண்ட கனவுகளை அவளிடமும் பகிர்ந்து கொள்கிறான். அவளும் அவனுக்கு உணவளித்து அவன் மறைந்து கொள்ள உதவுகிறாள். ஆயினும் ஆங்கிலேயரின் சூழ்ச்சியால் அவன் கைது செய்யப்படுகின்றான். 8 மாதம் சிறையில் இருந்த பின் அவன் அங்கிருந்து தப்பித்து பொன்னம்மாளை சந்திக்க வருகின்றான். அங்கு குமாரலிங்கத்தைப் பிரிந்த அவள் மனநலம் பாதிக்கப்பட்டு தன்னை சோலைமலை இளவரசியாகவே நினைத்து கொள்கிறாள். இதனால் மனமுடைந்த குமாரலிங்கம் சாமியாராக மாறுகின்றான். அத்துடன் இக்கதை முடிவடைகின்றது.
# சோலைமலை இளவரசி

## அத்தியாயங்கள்

1. நள்ளிரவு ரயில்வண்டி
1. சின்னஞ்சிறு நட்சத்திரம்
1. சேவல் கூவிற்று
1. வன்மம் வளர்ந்தது
1. அந்தப்புர அடைக்கலம்
1. 'மாலை வருகிறேன்'
1. மணியக்காரர் மகள்
1. கண்ணீர் கலந்தது
1. வெறி முற்றியது
1. ஆண்டவன் சித்தம்
1. அரண்மனைச் சிறை
1. அப்பாவின் கோபம்
1. உல்லாச வாழ்க்கை
1. ஆனந்த சுதந்திரம்
1. கைமேலே பலன்
1. கயிறு தொங்கிற்று
1. இரும்பு இளகிற்று
1. உலகம் சுழன்றது
1. விடுதலை வந்தது
1. கதை முடிந்தது
# சோலைமலை இளவரசி

## கதைமாந்தர்கள்

- குமாரலிங்கம் (தேசத் தொண்டன்)
- உலகநாத தேவன் (மாறனேந்தல் இளவரசன்)
- பொன்னம்மாள் (கிராமத்து பெண்)
- மாணிக்கவல்லி (சோலைமலை இளவரசி)
- மணியக்காரர் (பொன்னம்மாளின் தந்தை)
- சோலைமலை மகாராஜா
# சோலைமலை இளவரசி

## மேற்கோள்களும் குறிப்புகளும்

- மதுரை திட்டம் மின் நூல்
# வால்டர் லீவின்

**வால்டர் ஹெச்.ஜி. லீவின்** (Walter Lewin) ஒரு இயற்பியல் பேராசிரியர். இவர் ஜனவரி 29-ல் 1936 ஆம் ஆண்டு பிறந்தார். எம்.ஐ.டி யில் பணிபுரிந்தார்.
# வால்டர் லீவின்

## கல்வி

1965 -ல் டெல்ஃப்ட் தொழில்நுட்பப் பல்கலைக்கழகத்தில் அணுக்கருவியல் இயற்பியலில் பட்டம் பெற்றார்.மேலும் ரோட்டர்டாம் கல்லூரியில் இயற்பியல் ஆசிரியராகவும் பணியாற்றினார்.1966-ல் எம்.ஐ.டி யில் துணைப் பேராசிரியராகப் பணியில் சேர்ந்தார்.பின்னர் எம். ஐ. டி யில் 1974-ல் பேராசிரியாக பணிபுரிந்தார். ஜார்ஜ் கிளார்க் என்பவருடன் இணைந்து பலூன்கள் மூலம் எக்ஸ்கதிர் வானியல் சோதனைகளைச் செய்தார்.அதன் பின்னர் 20 முறை இப்படியான சோதனைகளைச் செய்தார்.இச்சோதனைகளின் மூலம் புதிய 5 எக்ஸ்கதிர் மூலங்களைக் கண்டறிந்தனர்.
இவரின் 450 அறிவியல் கட்டுரைகள் இதுவரை வெளியாகியுள்ளன.எம்.ஐ.டி யில் இவரது உரைகள் மற்றும் வகுப்புகள் பிரசித்தி பெற்றவை. 2011 முதல் இணையம் வழி ஸ்கைப் மூலம் உலகின் பல்வேறு மாணவர்களுக்கு வகுப்புகள் எடுத்தார்.
# ஜிம் குரோ சட்டங்கள்

**ஜிம் குரோ சட்டங்கள்** (*Jim Crow laws*) என்பன 1876க்கும் 1965க்கும் இடையே மாநில மற்றும் கூட்டரசால் இயற்றப்பட்ட சட்டங்களைக் குறிக்கும். இந்தச் சட்டங்கள் முன்னாள் கூட்டமைப்பின் தெற்கு மாநிலங்களில் அனைத்து பொது வசதிகளிலும் *சட்டப்படி* இனவாரி தனிப்படுத்துகையைக் கட்டாயமாக்கின. 1890 முதல் ஆபிரிக்க அமெரிக்கர்களுக்கு "தனியான ஆனால் சமமான" நிலை வழங்கப்பட்டது. இந்தப் பிரிப்பினைச் செயற்படுத்துகையில் வெள்ளை அமெரிக்கர்களுக்கு வழங்கப்பட்டதை விட மோசமான நிலைக்கு ஆபிரிக்க அமெரிக்கர்கள் தள்ளப்பட்டனர். பல பொருளியல், கல்வி, மற்றும் சமூகப் பின்னடைவுகளுக்கு இவை வழிவகுத்தன. *சட்டப்படி*யானப் பிரிப்பு தெற்கத்திய ஐக்கிய அமெரிக்காவில் மட்டுமே முதன்மையாக இருந்தது. வட மாநிலங்களில் இத்தகையப் பிரிப்பு பொதுவாக *நடைமுறைப்படி* இருந்தது. காட்டாக குடியிருப்புகளில் பிரிப்புகள் வரைமொழி உடன்பாடுகளாலும், வங்கி கடன் கொடுத்தல்களிலும் பணி அமர்த்தல் செய்முறைகளிலும் தனிப்படுத்துதல் இருந்தன. தவிர தொழிற்சங்கங்களும் வேறுபாட்டை நிலைநிறுத்துமாறு செயல்பட்டன.  
ஜிம் குரோ சட்டங்களின்படி அரசுப் பள்ளிகள், அரசு அலுவலகங்கள், பொதுவிடங்கள், பொதுப் போக்குவரத்து வசதிகளில் தனிப்படுத்துகை இருந்தது. இங்கெல்லாம் ஓய்விடங்கள், உணவகங்கள், குடிநீர் ஊற்றுகள் போன்ற வசதிகள் வெள்ளையருக்கும் கறுப்பினத்தவருக்கும் தனித்தனியாக அமைக்கப்பட்டிருந்தன. ஐக்கிய அமெரிக்க படைத்துறையும் தனித்தனியாகப் பிரிக்கப்பட்டிருந்தது.  
இந்தச் சட்டங்கள் முன்னதாக 1800-1866களில் நிலவிவந்த, ஆபிரிக்க அமெரிக்கருக்கு எவ்வித உரிமைகளையும் வழங்காத, *கருப்புச் சட்டங்களை* ஒட்டி இயற்றப்பட்டன. 1954ஆம் ஆண்டில் *பிரவுன் எதிர் கல்வி வாரியம்* வழக்கில் ஐக்கிய அமெரிக்க உச்ச நீதிமன்றம் அரசுப் பள்ளிகளில் தனிப்படுத்துகையை அரசியலமைப்பிற்கு முரணானதாக தீர்ப்பளித்தது. *கறுப்பினர் முன்னேற்றத்திற்கான தேசியக் கழகம்* (NAACP) இந்தச் சட்டங்களை நீக்கப் போராடி வந்தது. அனைத்து ஜிம் குரோ சட்டங்களும் *குடிசார் உரிமைகள் சட்டம், 1964* மற்றும் *வாக்களிப்பு உரிமைகள் சட்டம் 1965* ஆகியவற்றால் ஒழிக்கப்பட்டன.
# மக்கபேயர் அரசு

**மக்கபேயர் அரசு** அல்லது **ஹஸ்மோனிய அரசு** (*Hasmonean dynasty* , <small>r</small> *Ḥashmona'im*; Audio ) என்பது யூதேயா மற்றும் அதனைச் சூழ்ந்திருந்த பிரதேசங்களை உன்னத பழம்பொருட் காலத்தில் ஆட்சி செய்த அரசாகும். கிட்டத்தட்ட கி.மு. 140 - 116 காலப்பகுதியில் செலூசிட்டிடமிருந்து பெற்ற அரை அதிகாரத்தில் யூதேயாவை ஆண்டனர். கிமு 110 இலிருந்து செலூக்கியப் பேரரசு
சிதவடைந்ததும் முழு சுதந்திர அரசாக மாறி, தன் எல்லையை கலிலேயா, இத்துரியா, பெரா, இதுமேயா, சமாரியா என விரிபுபடுத்தியது. சில வரலாற்றாசிரியர்கள் இக்காலத்தை சுதந்திர இசுரேலிய அரசு எனக் குறிப்படுகின்றனர். கி.மு. 63 இல் இவ்வரசு உரோமைக் குடியரசால் வெற்றி கொள்ளப்பட்டு, உரோம வாடிக்கை அரசாக மாற்றப்பட்டது. கி.மு. 37 இல் ஏரோதிய அரசிடம் தோற்கும் வரை 103 ஆண்டுகள் ஆட்சி செய்தது. ஆயினும் முதலாம் ஏரோது மக்கபேய இளவரசியை திருமணம் செய்வதனூடாக தன் பிரதேசத்து சட்ட ஒழுங்கை காப்பற்ற முனைந்தபோதும், மக்கபேய கடைசி ஆண் வாரிசை தன்னுடைய எரிக்கோ அரண்மனையில் வைத்து மூழ்கடிக்கத் திட்டமிட்டான்.
# இசுரயேல் அரசு

**இசுரவேல் அரசு** என்பது இசுரேலிய வரலாற்று அரசுகள் மற்றும் வரலாற்று மொம்மை அரசுகளைக் குறிக்கும். அவை பின்வருமாறு:  
- இசுரவேல் அரசு (ஒன்றிணைந்த முடியாட்சி) (கி.மு. 1020–931), இசுரேலியர்களால் அமைக்கப்பட்டதும், ஓரு தனி அரசரின் கீழ் ஐக்கியமாக்கப்பட்ட அரசு
- இசுரவேல் அரசு (சமாரியா) (கி.மு. 931–722 ), வட இசுரேலிய அரசு
- யூத அரசு (கி.மு. 931–586), தென் இசுரேலிய அரசு
- மக்கபேயர் அரசு (கி.மு. 140-37), மக்கபேயரால் ஆட்சி செய்யப்பட்ட அரசு
- ஏரோதிய அரசு, முதலாம் ஏரோதினால் ஆட்சி செய்யப்பட்ட உரோம வாடிக்கை அரசு (கி.மு. 37-4 BCE)  
இசுரவேல் அரசு என்பதன் மேலதிக பயன்பாடு:
- இசுரேலிய அரசியல் அமைப்பு "இசுரவேல் அரசு" எனும் பெயரைக் கொண்டுள்ளது
# உள்வரைபடம் (கணிதம்)

கணிதத்தில் ஒரு சார்பு <math>f\colon \mathbb{R} \rightarrow \mathbb{R}</math> இன் **உள்வரைபடம்** (*hypograph* (அ) *subgraph*) என்பது அச்சார்பின் வரைபடத்தின் மீது அல்லது அதற்குக் கீழ்ப்புறமாக அமையும் அனைத்துப் புள்ளிகளின் கணமாகும்.  
: <math>\mbox{hyp} f = \{ (x, \mu) : x \in \mathbb{R}^n, \mu \in \mathbb{R}, \mu \le f(x) \} \subseteq \mathbb{R}^{n+1}</math>  
;சார்பின் திட்டமான உள்வரைபடம் (strict hypograph):  
: <math>\mbox{hyp}_S f = \{ (x, \mu) : x \in \mathbb{R}^n, \mu \in \mathbb{R}, \mu < f(x) \} \subseteq \mathbb{R}^{n+1}.</math>  
:<math>f \equiv - \infty </math> எனில் உள்வரைபடம் வெற்றுக் கணம்.  
இதேபோல, சார்பின் வரைபடத்தின் மீது அல்லது அதற்கு மேற்புறத்தில் அமையும் அனைத்துப் புள்ளிகளின் கணம் அச்சார்பின் வெளிவரைபடம் ஆகும்.
# உள்வரைபடம் (கணிதம்)

## பண்புகள்

- ஒரு சார்பின் உள்வரைபடம் குவிவுக் கணமாக இருந்தால், இருந்தால் மட்டுமே, அச்சார்பு குழிவுச் சார்பாக இருக்கும்.
- ஒரு சார்பின் உள்வரைபடம் மூடிய கணமாக இருந்தால், இருந்தால் மட்டுமே, அச்சார்பு மேல் அரைத் தொடர்ச்சியான சார்பு.
# பிரான்சிஸ்கோ பிராங்கோ

**பிரான்சிஸ்கோ பிரான்கோ,** (*General Francisco Franco Y Bahamonde*) எசுப்பானியாவின் இராணுவத் தலைவரும் சர்வாதிகாரியும் ஆவார். 1939 இலிருந்து தனது இறப்பு வரை எசுப்பானியாவைச் சர்வாதிகாரியாக ஆண்டார். ஐரோப்பிய வரலாற்றிலேயே அதிககாலம் ஆண்ட சர்வாதிகாரி இவர்.
# பிரான்சிஸ்கோ பிராங்கோ

## சிறுவயது

எசுப்பானியா நாட்டில் அத்திலாந்திக்குப் பெருங்கடல் பகுதியான கோரூஞா என்ற மாகாணத்தில் 1892ம் ஆண்டு டிசம்பர் 4 ம் தேதி பிறந்தார். அங்குள்ள இராணுவ தேவாலயத்தில் கத்தோலிக்க திருச்சபையின் பொது நாள்காட்டியின் படி டிசம்பர் 17 ல் ஞானஸ்நானம் பெற்றார். அவரின் தந்தை அந்நாட்டின் கடற்படையில் வேலை செய்து கொண்டிருந்தார். ஆறு தலைமுறைகளாக இவரின் குடும்பம் கடற்படையில் வேலை செய்தது. (22 நவம்பர் 1855 முதல் 22 பிப்ரவரி 1942 வரை) இவருக்கு இரண்டு சகோதரர்கள் உண்டு.
# பிரான்சிஸ்கோ பிராங்கோ

## இராணுவ வாழ்க்கை

பிரான்சிஸ்கோ தனது தந்தையின் வழியில் கடற்படையில் சேர முடிவெடுத்தார். ஆனால் எசுப்பானிய- அமெரிக்க போரின் விளைவாக நாடு காலனியாக மாறியத்தால் தன் கடற்படையை இழந்தது. அதனால் கடற்படைக்கு யாரும் தேர்வுசெய்யப்படவில்லை. கடற்படை அகாடமி 1906 முதல் 1913 வரை மூடப்பட்டது. அவரது தந்தையின் ஏமாற்றத்தால் பிரான்சிஸ்கோ எசுப்பானியா இராணுவத்தில் 1907 ல் சேர முயற்சித்தார்.
1917 முதல் 1920 வரை, அவர் எசுப்பானிய இராணுவத்தில் பணியாற்றினார். இதன் மூலம் 1926ல் தனது இளம் வயதில் தளபதியானார். ..
# சூப்பர்மேன்

**சூப்பர்மேன்** (*Superman*) என்பது டீசீ காமிக்ஸ் நிறுவனத்தால் வெளியிடப்பட்ட ஒரு வரைகலைக் கதைப் புத்தகத்தில் பயன்படுத்தப்பட்ட ஒரு கற்பனை மீநாயகன் கதாபாத்திரம் ஆகும். 1938 ஆம் ஆண்டு கனடாவைச் சேர்ந்த ஜோ ஷஸ்டர் என்பவர் இக்கதாபாத்திரத்தை உருவாக்கினார். இதற்கு உறுதுணையாக அமெரிக்காவைச் சேர்ந்த ஜெர்ரி சீகல் என்பவர் இருந்தார். இந்தக் கதாப்பாத்திரத்தைக் கொண்டு வரைகலைப் புத்தகங்கள் மட்டுமின்றி பல்வேறு திரைப்படங்களும் வெளியாகி இருக்கின்றன.
# சூப்பர்மேன்

## சூப்பர் மேன் நாணயம்

சூப்பர் மேனின் 75 வது பிறந்த நாளை முன்னிட்டு கனடா அரசு தங்கம், வெள்ளி, நிக்கல் உலோகம் உள்பட 7 வகை நாணயங்களை வெளியிடத் திட்டமிட்டுள்ளது. இது குறித்து கனடாவின் குடியேற்றத் துறை அமைச்சர், “கனடா வரலாறு, பாரம்பரியம் போன்றவற்றைக் கொண்டாடி வரும் நிலையில் சூப்பர் மேன் கதாபாத்திரம் மூலம் வெளிப்படுத்தப்பட்ட ஆற்றல், பண்புகளுக்கு மதிப்பு அளிக்கும் வகையில் நாணயங்களை வெளியிட உள்ளது” என்று தெரிவித்துள்ளார்.
# படிமம்:Superman.jpg

ஆங்கில விக்கியில் இருந்து
# படிமம்:Superman.jpg

## சுருக்கம்

http://johnpariah.files.wordpress.com/2011/09/superman-new-52-f2.jpg
# படிமம்:Superman.jpg

## Fair use rationale for சூப்பர்மேன்

This image, Superman.jpg, is being linked here; though the picture is subject to copyright, it is covered by the U.S. fair use laws because:  
1. No free alternative can exist given the likeness of the character Superman is a trademark and thus protected;
1. It is a low resolution copy of a comic book cover;
1. The image was released to the media to promote the issue in question, issue 204 of *Superman*;
1. It does not limit the copyright owner's rights to sell the comic book in any way;
1. Copies could not be used to make illegal copies of the comic book cover art on another comic book;
1. The image is significant; it was created by a notable comic book artist, Jim Lee. It is the cover to the top selling comic book of 2004; it is the first issue of a lauded run on the book by a notable writer, Brian Azzarello and artist, Jim Lee; and it identifies the character depicted, *சூப்பர்மேன்* in an iconic manner, with the copyright owner using the image for posters and promotional work.
# ஆங்ஸ்டிராம்

**ஆங்ஸ்ட்ராம்** (*angstrom* அல்லது *ångström* என்பது நீளத்தின் ஓர் அலகாகும். இது (மீட்டரின் பத்து-பில்லியனுக்கு ஒன்று) இற்கு அல்லது 0.1 நானோமீட்டருக்குச் சமனாகும். ஆங்ஸ்டிராம் Å என்ற சுவீடிய எழுத்தால் தரப்படும்..  
ஆங்ஸ்டிராம் அலகு பொதுவாக அணுக்கள், மூலக்கூறுகள், நுண்நோக்கி உயிரி அமைப்புகள், வேதியியற் பிணைப்புகளின் நீளம், படிகங்களில் அணுவமைப்பு, மின்காந்த அலைகளின் அலைநீளம், தொகுப்புச் சுற்றுப் பகுதிகளின் பரிமாணங்கள் ஆகியவற்றை அளக்கப் பயன்படுகிறது.  
சுவீடிய இயற்பியலாளர் ஆண்டர்ஸ் யோனாஸ் ஆங்ஸ்டிராம் (1814–1874) என்பவரின் நினைவாக இவ்வலகிற்கு ஆங்ஸ்டிராம் எனப் பெயரிடப்பட்டது.
# மார்ஸ் ஒன்

**மார்ஸ் ஒன்** (*Mars One*) என்பது ஒரு சிறிய தனியார் டச்சு அமைப்பாகும், இந்நிறுவனம் செவ்வாய்க் கோளில் முதல் மனிதர்களை தரையிறக்கப் பயன்படுத்துவதாகவும், நிரந்தர மனிதக் குடியேற்றத்தை நிறுவுவதற்காக அவர்களை அங்கேயே விட்டுவிடுவதாகவும் கூறி முதலீட்டாளர்களிடமிருந்து பணத்தைப் பெற்றது. 2012 இல் வெளிவந்த அதன் அறிவிப்பு முதல் 2019 இன் தொடக்கத்தில் அந்நிறுவனம் செயலிழக்கும் வரை, அது கோடிக்கணக்கான டாலர்களைப் பெற்றதாக மதிப்பிடப்பட்டுள்ளது. இந்த அமைப்பு ஒரு விண்வெளி நிறுவனமும் அல்ல, வன்பொருளையும் தயாரிக்கவில்லை.  
மார்ஸ் ஒன் இரண்டு நிறுவனங்களைக் கொண்டிருந்தது: இலாப நோக்கற்ற மார்ஸ் ஒன் அறக்கட்டளை, மற்றும் இலாப நோக்கற்ற நிறுவனமான "மார்ஸ் ஒன் வென்ச்சர்சு", இது ஒளிபரப்பு உரிமைகளையும் நிர்வகிக்கும் இலாப நோக்கற்ற இன்டர்பிளானட்டரி மீடியா குழுமத்தின் கட்டுப்பாட்டு பங்குதாரராக இருந்தது. நெதர்லாந்தைச் சேர்ந்த மார்ஸ் ஒன் அறக்கட்டளை இந்தத் திட்டத்தை நிர்வகித்து வந்தது. இந்த சிறிய நிறுவனத்தில் நான்கு பணியாளர்கள் மட்டுமே இருந்தனர், பணியாளர்கள் தேர்வு, பயிற்சி மற்றும் குடியேற்றம் பற்றிய ஊடகங்களை (ஆவணப்படங்கள்) விற்பதன் மூலம் இலாபம் ஈட்ட எண்ணியது. முதல் பணியானது 2010களில் சுமார் $6 பில்லியன் செலவாகும் என அதன் பணிப்பாளர் பாசு லான்சுடோர்ப் மதிப்பிட்டார்.  
இந்த அறிவிப்பு அறிவியலாளர்கள், பொறியியலாளர்கள் மற்றும் விண்வெளித் துறையில் இருப்பவர்களால் விமர்சிக்கப்பட்டு கண்டனத்துக்குள்ளானது. கல்வியாளர்கள், விண்வெளிப் பயணத் துறை மற்றும் சர்வதேச செய்திகளால் இந்தக் கருத்து தற்கொலைப் பணி என அழைக்கப்பட்டது.
# மார்ஸ் ஒன்

## திட்டம்

தற்காலிக குடியிருப்பைச் செவ்வாய் கிரகத்தில் ஏற்படுத்தி மக்களை அங்கு குடியேற்றுவதுதான் அவரின் திட்டத்தின் நோக்கம் ஆகும். 2012 மே மாதம் இத்திட்டம் வகுக்கப்பட்டது. 2023ம் ஆண்டு இங்கிருந்து 4 பேர் 60 குழுக்களாக அனுப்பப்படுவார்கள் என அவர் தெரிவித்துள்ளார்.
# மார்ஸ் ஒன்

## விண்ணப்பம்

*மார்ஸ் ஒன்* திட்டத்திற்காக அவர் கணினி மூலம் முன்பதிவு செய்ய அறிவித்திருந்தார். இதன் மூலம் அமெரிக்கர்கள் மட்டும் 48 ஆயிரம் பேரும், இந்தியர்கள் 20 ஆயிரம் பேரும் 2015 ம் ஆண்டு செல்ல விண்ணப்பித்திருந்தார்கள். ஆக மொத்தமாக 2 லட்சம் பேர் அடங்குவர்.
# மார்ஸ் ஒன்

## குடியிருப்பு

செவ்வாய் கிரகத்தில் தங்குவதற்கான ஏற்பாடுகளில் முதல் கட்டமாக 2500 கிகி எடை கொண்ட உதிரிப்பாகங்கள் 2016ம் ஆண்டுகளில் கொண்டு சேர்க்கப்படும் என அறிவித்தார். இது பல்நோக்கு குழு வாகனம் மூலம் கொண்டு சேர்க்கப்படும். 2016 அக்டோபரில் ஏவு வாகனம் ஏவப்படும். அதனை நேரடி ஒளிபரப்பாக தொலைக்கட்சியில் 365 நாளும் எல்லா வாரங்களிலும், 24 மணிநேரமும் ஒளிபரப்பப்படும் என அறிவித்தார்.
# மார்ஸ் ஒன்

## சாத்தியக் கூறுகள்

வாஷிங்டனில் அமைந்துள்ள அமெரிக்காவின் நாசா இதனைத் திட்டவட்டமாக மறுக்கிறது. செவ்வாய் கிரகத்தில் மனிதர் வாழும் சூழல் உள்ளதா என்பது பற்றிய முடிவு இன்னமும் எட்டப்படாத போது இது சாத்தியமில்லை என்று நாசா கூறியுள்ளது.
# உபுண்டு ஒன்

**உபுண்டு ஒன்** என்பது இணையவழியில் கோப்பைப் பயன்படுத்தக்கூடிய ”மேகக் கணிமை” சார்ந்த சேவை. இச்சேவை அனைத்துப் பயனர்களுக்கும் இலவசமாக வழங்கப்படுகிறது. இணையத்தில் தன் கணக்கின் மூலம், கோப்புகளை ஏற்றிவிட்டு, மற்றோர் கணினியில் தன் கணக்கைத் திறந்து கோப்புகளைத் திருத்தவும், பார்க்கவும் முடியும்.
# உபுண்டு ஒன்

## மேலும் பார்க்கவும்

- கூகிள் டிரைவ்
- விண்டோஸ் லைவ் ஸ்கைடிரைவ்
- இணைய கோப்பு ஏற்ற சேவை
- தொலைநிலை தகவல் சேமிப்பு
# சிவபேத ஆகமங்கள்

இருபத்து எட்டு சைவ ஆகமங்களில் முதல் பத்து ஆகமங்கள் சிவபேத ஆகமங்கள் என்று அழைக்கப்படுகின்றன.. இவற்றை சிவபெருமான் பிரணவர், சுதாக்கியர், சுதீத்தர், காரணர், சுசிவர், ஈசர், சூக்குமர், காலர், அம்பு, தேசேசர் முதலிய பத்து பேருக்கும் ஒவ்வொருக்கு ஒன்றென எடுத்துறைத்தார்.  
அவையாவன.  
1. காமிகா ஆகமம்
1. யோகஜா ஆகமம்
1. சிந்தியா ஆகமம்
1. காரணா ஆகமம்
1. அஜிதா ஆகமம்
1. தீப்தா ஆகமம்
1. சூட்சும ஆகமம்
1. சகஸ்ரக ஆகமம்
1. அம்ஷீமத் ஆகமம்
1. சுப்ர பேத ஆகமம்
# துளு திரைப்படத்துறை

**துளு திரைப்படத்துறை** அல்லது **கோஸ்டல் வுட்** என்பது இந்தியத் திரைப்படத்துறையில் துளு மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். ஆண்டுதோறும் 5 முதல் 7 படங்களைத் தயாரிக்கிறது. 1971ஆம் ஆண்டு **என்ன தங்கடி** என்ற முதல் துளு திரைப்படம் வெளியானது. கேரளா, கர்நாடகம் எல்லைப் பகுதியில் உள்ள துளு நாடு பகுதியில் இத்திரைப்படங்கள் திரையிடப்படுகின்றன. ஆனால் தற்போது துளு திரைப்படம் மங்களூர், உடுப்பி, மும்பை, பெங்களூர் மற்றும் வளைகுடா நாடுகளில் ஒரே நேரத்தில் படங்கள் வெளியிடப்படும் அளவுக்கு வளர்ந்துள்ளது.  
2006 ஆம் ஆண்டு புதுதில்லியில் நடைபெற்ற ஆசிய மற்றும் அரபு சினிமாவின் ஒசியனின் சினிஃபான் விழாவில் சிறந்த இந்திய திரைப்படத்திற்கான விருதை சுத்தா என்ற துளு திரைப்படம் விமர்சன ரீதியாக பாராட்டை வென்றது. 2011 ஆம் ஆண்டில் ஒலியார்டோரி அசல் என்ற திரைப்படம் துளு திரைப்படத்துறைக்கு மிகப்பெரிய வெற்றியை கொடுத்த திரைப்படம் ஆகும். சாலி பொலிலு என்ற திரைப்படம் மிக நீண்ட காலமாக திரையிடப்பட்ட துளு திரைப்படம் ஆகும். இது அதிக வசூல் செய்யத திரைப்படம் மற்றும் மங்களூரில் உள்ள பி.வி.ஆர் சினிமாஸில் 470 நாட்களை வெற்றிகரமாக திரையிடப்பட்டது.  
பிப்ரவரி 27, 2016 அன்று டைம்ஸ் ஆப் இந்தியா துளு திரைத்துறை குறித்து ஒரு சிறப்பு அறிக்கையை வெளியிட்டது. அதாவது 1971 முதல் 2011 வரை 45 வருடமான துளு திரைத்துறையில் 40 ஆண்டுகளில் 45 திரைப்படங்கள் மட்டுமே வெளியிடப்பட்டன, அதேசமயம் 5 ஆண்டுகளில் பின்னர், 21 படங்கள் தயாரிக்கப்பட்டுள்ளன.
# துளு திரைப்படத்துறை

## முக்கிய சாதனைகள்

| 1971 | **என்னா தங்கடி** | துளு திரைத்துறையில் வெளியான முதலாவது திரைப்படம் |  |  |  |
| --- | --- | --- | --- | --- | --- |
| 1971 | **டேரேடா புடெடி** | கே.என். டெய்லர் | துளு திரைத்துறையில் வெளியான இரண்டாவது திரைப்படம் |  |  |
| 1972 | **பிசாட்டி பாபு** | சிறந்த துலு படமாக மாநில அரசு விருதைப் பெற்ற முதல் திரைப்படம். |  |  |  |
| 1973 | **கொட்டி சென்னையா** | விஷும்குமார் | முதல் வரலாற்றை அடிப்படையாகக் கொண்ட துளு திரைப்படம். |  |  |
| 1978 | **கரியானி கட்டண்டி கண்டானி** | அரூர் பீமராவ். | முதல் துளு வண்ண திரைப்படம். |  |  |
| 1993 | **பங்கர் பாட்லர்** | ரிச்சர்ட் காஸ்டெலினோ | இந்த திரைப்படம் துளு திரைத்துறையில் மிக உயர்ந்த தேசிய மற்றும் சர்வதேச விருதுகளைப் பெற்றது. |  |  |
| * 'செப்டம்பர் 8' * | ரிச்சர்ட் காஸ்டெலினோ | மங்களூரில் 24 மணி நேரத்தில் படமாக்கப்பட்டு உலக சாதனை படைத்தது. |  |  |  |
| **சுத்தா** | எட்டாவது ஆசிய திரைப்பட விழாவில் "ஓசான் - சினிபான்" சிறந்த இந்திய படத்திற்கான விருதை வென்றது. |  |  |  |  |
| 2014 | **நிரல்** | ஷோதன் பிரசாத், சான் பூஜாரி | ரஞ்சித் பாஜ்பே | இந்த திரைப்படம் வெளிநாடுகளில் முற்றிலும் தயாரிக்கப்பட்ட முதல் துளு திரைப்படம் (துபாய்). |  |
| 2014 | **சாலி பொலிலு** | பிரகாஷ் பாண்டேஸ்வர் | வீரேந்திர ஷெட்டி காவூர் | இந்த திரைப்படம் துலு திரையுலகில் அதிக வசூல் செய்த படமாகும். இது மங்களூரில் பி.வி.ஆர் சினிமாஸ் இல் 511 நாட்களை வெற்றிகரமாக திரையிடப்பட்டது. இஸ்ரேலில் திரையிடப்பட்ட முதல் துளு திரைப்படம். |  |
| 2014 | **மேடிம்** | விஜய்குமார் கோடியல்பெயில் | மராத்தி மொழியில் மறு ஆக்கம் செய்யப்பட்ட முதல் துளு திரைப்படம் ஆகும். |  |  |
| 2015 | **தண்ட்** | ஷோதன் பிரசாத் | ரஞ்சித் பாஜ்பே | ஆஸ்திரேலியா, ஐக்கிய இராச்சியம் மற்றும் இஸ்ரேல் ஆகிய நாடுகளில் வெளியிட்ட திரைப்படம். |  |
| 2015 | **சாண்டி கோரி** | ஷர்மிளா கபிகாட், சச்சின் சுந்தர் | தேவதாஸ் கபிகாட் | மங்களூர் மற்றும் உடுப்பியில் 100 நாட்கள் வெற்றிகரமாக திரையிடப்பட்டது. |  |
| 2019 | **கிர்கிட்** | மஞ்சுநாத் அத்தாவர் | ரூபேஷ் ஷெட்டி | இன்றுவரை அதிக வசூல் செய்த துளு திரைப்படம். | } |
# அக்ரோகார்பஸ் ஃபெராக்சினிபோலியஸ்

***அக்ரோகார்பஸ் ஃபெராக்சினிபோலியஸ்*** (*Acrocarpus fraxinifolius*) என்ற தாவரவியல் பெயருடைய இத்தாவரத்தை, தமிழில் பல பெயர்களைக் கொண்டு அழைக்கின்றனர். அவற்றுள் **கழிஞ்சி, குரங்கடி, மல்லம் கொன்னை, மலைக்கொனி, மலிகொனி, நெல்றை,. மலைக்கொன்றை** போன்றவை குறிப்பிடதக்கப் பெயர்கள் ஆகும். தமிழ்நாட்டிலுள்ள மூலிகைத்தாவரங்களில் இதுவும் ஒன்றாகும்.
# அக்ரோகார்பஸ் ஃபெராக்சினிபோலியஸ்

## வகைப்பாடு

இது பூக்கும் தாவரம் என்பதால், பூக்குந்தாவரத்தின் பரிணாமத்தோற்ற நெறிக்குழுமம் III என்ற வகைப்பாட்டியல் முறைமை, உலகெங்குமுள்ள தாவரவியல் அறிஞர்களால் பின்பற்றப்படுகிறது. அதன்படி, இது 'பபேசியே' தாவரக்குடும்பத்தின் , துணைக்குடும்பங்களில் ஒன்றான 'சீசல்பினியோடியே' என்பதன் கீழ் அமைகிறது.
# அக்ரோகார்பஸ் ஃபெராக்சினிபோலியஸ்

## வாழிடம்

இக்குறிப்பிட்ட தாவரயினம், உலக பாரம்பரிய களங்களில் ஒன்றான மேற்கு தொடர்ச்சி மலைகளின் தெற்குப்பகுதிகளிலும், நடு சாயாத்திரி பகுதியிலும், இன்டோமலேசியப் பகுதிகளிலும் குறிப்பாகக் காணப்படுகிறது. காடுகளின் மேல்மட்ட அடுக்கை விட, மிக உயர்ந்த மரமாக , கடல் மட்டத்திலிருந்து 1300 மீ. உயரம் வரையுள்ள, பசுமைமாறாக் காடுகளிலும், அரிதாக உயரம் குறைந்த மழை அதிகம் பெறும் இலையுதிர் காடுகளிலும் காணப்படுகிறது.
# அக்ரோகார்பஸ் ஃபெராக்சினிபோலியஸ்

## வளரியல்புகள்

### தோற்றம்

இம்மரமானது 40 மீட்டர் வரை, வளரும் தன்மையை கொண்டதாக இருக்கிறது. அதற்கேற்றவாறு இதன் வேர்கள், தாங்கு வேர்களாக உள்ளன.
# அக்ரோகார்பஸ் ஃபெராக்சினிபோலியஸ்

## வளரியல்புகள்

### இலை அமைவுகள்

இம்மரத்தின் இலைகள் பின்வரும் இயல்புகளைப் பெற்றிருக்கின்றன.
- இலையின் அளவு 4-5X1.5-4.5 செ.மீ. ஆகும்.
- இலையானது உதிரும் இயல்புடைய கூட்டிலை வகைகளைக் கொண்டதாகும்.
- இதன் இலையடிச்செதில் உதிரக்கூடியது.
- இலைக்காம்பு மிகச்சிறியதாகும். இலைகளில் மென்முடிகள் இல்லை..
- இலையின் நடுநரம்பு, மேற்பகுதியில் அலகின் பரப்பைவிட உயர்ந்து காணப்படும். இறுதியாக முடியும் மூன்றாம்நிலை நரம்புகள், வலைப்பின்னல் அமைப்பு உடையது.
- இலையின் நுனி, ஈட்டிவடிவமுடையது. சிற்றிலையின் நுனி மிகவும் கூரியது.
- சிறுகன்றின் இலைகள் இரம்பம் போன்ற தோற்றமுடையதாகும்.
# அக்ரோகார்பஸ் ஃபெராக்சினிபோலியஸ்

## வளரியல்புகள்

### இனப்பெருக்க அமைவுகள்

இதன் மலர்கள் பச்சை நிறமாக இருக்கின்றன. மலரின் நடுவில் உள்ள மகரந்த பைகள் சிவப்பு நிறமாக இருக்கின்றன. ஒவ்வொரு மலரின் காம்பும் சிறியதாக இருக்கிறது. மலர்கள் தனி மலர்களாக இல்லாமல், மஞ்சரி அமைப்பில் இருக்கின்றன. இம்மஞ்சரியானது, கொத்தான இலைக்கோணங்களில் காணப்படும், நுனிவளர் பூந்துணர் வகையினைச் சேர்ந்ததாகும். இதன் கனி, இருபுற வெடிகனியாக, நாக்கு வடிவத்துடன் இருக்கும். ஒரு வெடிகனியினுள் 5-10 எண்ணிக்கையிலான விதைகள் இருக்கும். ஒவ்வொரு விதையும், தோற்றத்தில் தலைகீழ் முட்டை வடிவமாகவும், ஒவ்வொரு விதையும் வேறுபட்டும், கெட்டியாகவும், தட்டையாகவும், சமமற்றும், இறகுகளோடும் இருக்கும்.
# பகுப்பு:தாவரவியல் பெயருடையக் கட்டுரைகள்

|-
| | கட்டுரைகளுள்ளன
|}
- <big>தாவரவியல் பெயர்களுக்குரிய உரிய தமிழ் பெயர்களை பொருத்தமாக அமைப்பதில் ஆர்வமுள்ளவர்களுக்கு, இப்பகுப்பு உதவும்</big>
- பன்னாட்டு அறிஞர்களின் பெயரிடல் முறைமைப்படி அமைந்துள்ள பெயர்களின், தமிழ் ஒலிப்புப்பெயர்களாக இங்கு பட்டியலிடப்பட்டுள்ளன. ஆர்வமுள்ளோர் அதன் மூலத்தினை அறிந்து, சுருக்கமாவும், உடன் தெரிவிக்க வேண்டிய முறையிலும் பெயரிடுக.
# கமீசு முசைத்

**கமீசு முசைத்** (Khamis Mushayt) என்ற நகரம் சவுதி அரேபியாவின் தென்மேற்கு பகுதியில் அமைந்துள்ளது. இது ரியாத்திலிருந்து 442 கடல் மைல் தொலைவில் அமைந்துள்ளது.
# கமீசு முசைத்

## வரலாறு

1970 வரை கமீசு முசைத் சிறிய நகரமாக 50,000 கும் குறைவான மக்கட் தொகையுடன் இருந்தது. பின்னர் .2004 மக்கட்தொகைக் கணக்கெடுப்பின் படி இந்நகரத்தின் மக்கட்தொகை 372,695 ஆக அதிகரித்துள்ளது. இந்நகரம் விளைநிலங்கள் சூழ்ந்ததாய் அமைந்துள்ளது.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயண உதவித்தொகை

:***தங்குமிட உதவிக்கு இங்கு விண்ணப்பிக்கவும்***
தமிழ் விக்கிப்பீடியா தொடங்கி பத்தாண்டுகள் நிறைவடைவதை ஒட்டி, 2013 செப்டம்பர் 28, 29 ஆகிய நாட்களில் சென்னையில் தமிழ் விக்கிப்பீடியா கூடல் நிகழ்வு நடைபெறும். இதற்கான பயண உதவித்தொகை வேண்டுவோர் தங்கள் விக்கிப்பீடியா பயனர் கணக்கை மட்டும் கீழே தரலாம். விருப்பம் உள்ள அனைவரையும் நிகழ்வில் கலந்து கொள்ள அனைத்து உதவிகளையும் செய்ய வேண்டும் என்றாலும், விக்கிமீடியா மற்றும் இதர அமைப்புகளிடம் இருந்து திரட்டும் பணம் சரியான முறையில் செலவு செய்யப்படுகிறது என்று கணக்கு காட்டுவதற்கான பொறுப்புடைமையும் உண்டு என்பதையும் கருத்தில் கொள்ள வேண்டியுள்ளது. பயனரின் நிதித் தேவை (மாணவர், ஓய்வு பெற்றோர், இல்லத்தரசி போன்றோர்), விக்கிப்பீடியா பங்களிப்புகள் அடிப்படையில் உதவித் தொகை பெறுவோர் தேர்ந்தெடுக்கப்படுவர். கூடுதல் விண்ணப்பங்கள் வரும் நிலையில் அனைவருக்கும் உதவ முனைந்து வருகிறோம்.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயண உதவித்தொகை

## இந்தியா

12 பேருக்கான பயண உதவித் தொகை உறுதி. இரண்டாம் வகுப்பு இரயில் கட்டணம் அல்லது தனியார் / அரசு பேருந்துக் கட்டணம் மற்றும் சென்னை, உள்ளூர் போக்குவரத்துச் செலவுகளையும் கணக்கில் கொண்டு ஒருவருக்கு இந்திய ரூபாய் 1200/- ஆகக் கூடுதலான உதவித் தொகையாகத் தரப்படும்.  
1. தேனி. மு. சுப்பிரமணி.
1. ஸ்ரீதர்
1. V.B.Manikandan
1. ஹிபாயத்துல்லா)
1. Jayabharat
1. மா. தமிழ்ப்பரிதி
1. &#32;பார்வதிஸ்ரீ
1. அபிராமி நாராயணன்
1. முனைவர். துரை. மணிகண்டன்
1. சுருளிராஜ்
1. இரவி
1. தகவலுழவன்
1. பி.கண்ணன்சேகர்
1. பயனர்:Vickyavw
1. பயனர்:bosebala
15.சி.சாமிதுரை cell 9788254988
எம் ஆர் கமல் பாபு 9366666800
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/பயண உதவித்தொகை

## இலங்கை

2 பேருக்கான பயண உதவித் தொகை உறுதி. விசா, விமானச் சீட்டு, உள்ளூர் / சென்னையில் விமான நிலையத்தில் இருந்து போக்குவரத்து ஆகிய செலவுகளை முன்னிட்டு ஒருவருக்கு இந்திய ரூபாய் 15000/- வரை உதவித் தொகையாக வழங்கப்படும்.  
1. சிவகோசரன்
1. சஞ்சீவி சிவகுமார்
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

:***பயணத் தொகை உதவிக்கு இங்கு விண்ணப்பிக்கவும்***  
தமிழ் விக்கிப்பீடியா தொடங்கி பத்தாண்டுகள் நிறைவடைவதை ஒட்டி, 2013 செப்டம்பர் 28, 29 ஆகிய நாட்களில் சென்னையில் தமிழ் விக்கிப்பீடியா கூடல் நிகழ்வு நடைபெறும். இதற்கான தங்குமிட உதவி வேண்டுவோர் தங்கள் பயனர் பெயரை இங்கு குறிப்பிடலாம். மொத்தம் 30 பேரையாவது தங்க வைப்பதற்கான ஏற்பாடுகளைச் செய்து வருகிறோம். இதற்கான செலவு நேரடியாக விடுதியிடம் அளிக்கப்படும்.  
நிகழ்வில் கலந்து கொள்ள விருப்பம் உள்ள அனைவருக்கும் தங்கும் ஏற்பாடுகள் செய்ய விருப்பமே என்றாலும், விக்கிமீடியா மற்றும் இதர அமைப்புகளிடம் இருந்து திரட்டும் பணம் சரியான முறையில் செலவு செய்யப்படுகிறது என்று கணக்கு காட்டுவதற்கான பொறுப்புடைமையும் உண்டு என்பதையும் கருத்தில் கொள்ள வேண்டியுள்ளது. பயனரின் நிதித் தேவை (மாணவர், ஓய்வு பெற்றோர், இல்லத்தரசி போன்றோர்), விக்கிப்பீடியா பங்களிப்புகள் அடிப்படையில் தங்குமிட உதவி பெறுவோர் தேர்ந்தெடுக்கப்படுவர். கூடுதல் விண்ணப்பங்கள் வரும் நிலையில் அனைவருக்கும் உதவ முனைந்து வருகிறோம்.
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## தங்குமிட ஏற்பாடுகள்

**வழிகாட்டல் உதவிக்கு இரவி (99431 68304) அல்லது சூரியா (8148446213) அழையுங்கள்.**
# விக்கிப்பீடியா:தமிழ் விக்கிப்பீடியா பத்தாண்டுகள் நிறைவுக் கூடல், சென்னை/தங்குமிட உதவி

## தங்குமிட ஏற்பாடுகள்

### கிண்டி அண்ணா பல்கலைக்கழக விருந்தினர் அறைகள் (பல்கலைக்கழக துணைவேந்தர் அலுவலகம் அருகில்)

கிண்டியில் இருந்து அடையாறு செல்லும் சாலையில் பல்கலையின் முதன்மை வாயிலில் இறங்க வேண்டும். பேருந்து நிறுத்தத்தின் பெயர் காந்தி மண்டபம் அல்லது அண்ணா பல்கலைக்கழகம். முதன்மை வாயிலில் இருந்து 5 நிமிடம் நடக்கும் தொலைவில் உள்ளது.  
1. மயூரநாதன் (பிற பயனர்களுடன் தங்குவதற்கு இடம் தேவை - தங்குவதற்கான நிதியுதவி தேவையில்லை)
1. சஞ்சீவி சிவகுமார்
1. சிவகோசரன் (சனி மட்டும்)
1. திருமூர்த்தி சௌமியன் (இந்திய விக்கிமீடியா கிளை மேலாளர் - நமது அழைப்பின் பெயரில்)
1. விசுணு வர்த்தன் (CIS - A2K அமைப்பின் திட்ட இயக்குநர். நமது அழைப்பின் பெயரில்)
1. சுந்தர்
1. ரகீம் (தெலுங்கு விக்கிப்பீடியர் - நமது அழைப்பின் பெயரில்)